ΚΑΝΟΝΙΣΜΟΣ (ΕΟΚ) αριθ. 3709/92 ΤΗΣ ΕΠΙΤΡΟΠΗΣ της 21ης Δεκεμβρίου 1992 που τροποποιεί τον κανονισμό (ΕΟΚ) αριθ. 2228/91 που καθορίζει τις διατάξεις εφαρμογής του κανονισμού (ΕΟΚ) αριθ. 1999/91 του Συμβουλίου για το καθεστώς τελειοποίησης προς επανεξαγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς τελειοποίησης προς επανεξαγωγή (1), και ιδίως το άρθρο 31,

Εκτιμώντας:

ότι ο κανονισμός (ΕΟΚ) αριθ. 2228/91 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1196/92 (3), καθόρισε ορισμένες διατάξεις εφαρμογής του κανονισμού (ΕΟΚ) αριθ. 1999/85-

ότι η δημιουργία της εσωτερικής αγοράς, την 1η Ιανουαρίου 1993, οδηγεί στην κατάργηση των ελέγχων στα ενδοκοινοτικά σύνορα- ότι, προκειμένου να αξιοποιηθούν τα αποτελέσματα αυτής της κατάργησης, είναι σκόπιμο να προβλεφθεί η δυνατότητα υποβολής αίτησης για τη χορήγηση άδειας που θα καλύπτει τις εργασίες τελειοποίησης που πρόκειται να πραγματοποιηθούν σε διαφορετικά κράτη μέλη καθώς και τη διαδικασία που εφαρμόζεται για τη χορήγηση άδειας με ισχύ σε πολλά κράτη μέλη- ότι είναι σκόπιμο, εξάλλου, να προσδιορισθεί, αφενός, η τελωνειακή αρχή στην οποία πρέπει να υποβληθεί η αίτηση και, αφετέρου, η τελωνειακή αρχή που είναι αρμόδια για την έκδοση της άδειας-

ότι είναι σκόπιμο να διευκρινισθεί ότι η τελωνειακή αρχή, προκειμένου να διευκολύνει τη διενέργεια ελέγχων σχετικών με την ορθή εφαρμογή των διατάξεων για το καθεστώς, μπορεί να προβλέψει την τήρηση λογιστικής αποθήκης-

ότι είναι σκόπιμο να μειωθούν οι διοικητικές δαπάνες που συνδέονται με τη χρησιμοποίηση του καθεστώτος στη βιομηχανία πολιτικής αεροπορίας- ότι, προς τούτο, θα ήταν αυκταίο να μην απαντώνται ανακοινώσεις εγκρίσεων τελειοποίησης προς επανεξαγωγή που χορηγούνται σε επιχειρήσεις αυτού του κλάδου-

ότι η συνδυασμένη ονοματολογία, που άρχισε να ισχύει την 1η Ιανουαρίου 1988, είχε σαν συνέπεια να καταταγούν σε δύο διαφορετικούς κωδικούς η ακατέργαστη ζάχαρη σακχαροκαλάμου και η ακατέργαστη ζάχαρη τεύτλων- ότι η κατάταξη αυτή έχει επιπτώσεις στη δυνατότητα χορήγησης του καθεστώτος της τελειοποίησης προς επανεξαγωγή ανάλογα με το σύστημα του συμψηφισμού κατά το ισοδύναμο-

ότι πρέπει, λαμβανομένης υπόψη της καθιέρωσης από 1ης Ιανουαρίου 1993 νέου καθεστώτος εφοδιασμού των κοινοτικών μονάδων εξαυγενισμού με ακατέργαστα ζάχαρα που υπάρχουν διαθέσιμα στην Κοινότητα ή εισάγονται από τρίτες χώρες, να γίνει δεκτή, κατ' εξαίρεση, η προσφυγή στο σύστημα του συμψηφισμού κατά το ισοδύναμο μεταξύ ακατέργαστης ζάχαρης σακχαροκαλάμων και ακατέργαστης ζάχαρης τεύτλων-

ότι αιτήσεις για χορήγηση άδειας που προβλέπουν προσφυγή στο εν λόγω σύστημα έχουν υποβληθεί στις αρμόδιες αρχές ορισμένων κρατών μελών- ότι πρέπει να γίνει δεκτό ότι αυτή η κατ' εξαίρεση προσφυγή στο σύστημα του συμψηφισμού κατά το ισοδύναμο μπορεί να εφαρμόζεται επίσης στις αιτήσεις που υποβλήθηκαν από 1ης Ιανουαρίου 1992-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2228/91 τροποποιείται ως εξής:

1. Στο άρθρο 3 η παράγραφος 1 αντικαθίσταται από το ακόλουθο κείμενο:

"1. Με την επιφύλαξη της παραγράφου 4 και του άρθρου 25, η αίτηση εγκρίσεως συντάσσεται γραπτώς σύμφωνα με το υπόδειγμα του παραρτήματος ΙΙ. Περιέχει τουλάχιστον τις πληροφορίες που περιλαμβάνονται στο εν λόγω παράρτημα. Φέρει ημερομηνία και υπογραφή και υποβάλλεται στην τελωνειακή αρχή που ορίζει το κράτος μέλος στο οποίο θα πραγματοποιηθούν οι εργασίες τελειοποίησης.

1α. Όταν προβλέπεται ότι οι εργασίες τελειοποίησης θα πραγματοποιηθούν, από τον αιτούντα ή για λογαριασμό του, σε διαφορετικά κράτη μέλη, μπορεί να ζητηθεί μία μόνον έγκριση.

Στην περίπτωση αυτή, η εν λόγω αίτηση που πρέπει να περιλαμάνει όλα τα στοιχεία σχετικά με τη διεξαγωγή των εργασιών, καθώς και τις ακριβείς τοποθεσίες όπου έχει προβλεφθεί ότι θα πραγματοποιηθούν αυτές οι εργασίες, υποβάλλεται στην τελωνειακή αρχή του κράτους μέλους όπου θα πραγματοποιηθεί η πρώτη απ' αυτές τις εργασίες."

2. Στο άρθρο 4 προστίθεται η ακόλουθη παράγραφος 4:

"4. Κατά την εφαρμογή του άρθρου 17 του βασικού κανονισμού η τελωνειακή αρχή μπορεί να προβλέψει ότι, προκειμένου να διευκολυνθούν οι έλεγχοι για την ορθή εφαρμογή των διατάξεων όσον αφορά το καθεστώς, ο δικαιούχος της άδειας πρέπει να τηρεί ή να αναθέσει την τήρηση λογιστικής αποθήκης που καλείται στο εξής "λογιστικές καταχωρήσεις τελειοποίησης προς επανεξαγωγή", όπου περιλαμβάνονται οι ποσότητες εμπορευμάτων εισαγωγής που υπάγονται σο καθεστώς και των λαμβανομένων παράγωγων προϊόντων, καθώς και το σύνολο των αναγκαίων στοιχείων για την παρακολούθηση των εργασιών και τον ορθό προσδιορισμό των εισαγωγικών δασμών που ενδεχομένως οφείλονται.

Οι λογιστικές καταχωρήσεις τελειοποίησης προς επανεξαγωγή πρέπει να τίθενται στη διάθεση των τελωνειακών αρχών ώστε να μπορούν να διενεργούν κάθε έλεγχο που είναι αναγκαίος για την καλή εφαρμογή του καθεστώτος. Όταν οι εργασίες τελειοποίησης πραγματοποιούνται σε περισσότερες από μια μονάδες εκμετάλλευσης οι εν λόγω λογιστικές καταχωρήσεις πρέπει να εμφανίζουν ανά πάσα στιγμή τα στοιχεία σχετικά με την εφαρμογή του καθεστώτος σε κάθε μονάδα.

Εάν οι λογιστικές καταχωρήσεις που τηρούνται για εμπορικούς σκοπούς από τον αιτούντα επιτρέπουν τον έλεγχο του καθεστώτος, αναγνωρίζονται από την τελωνειακή αρχή ως έχουσες την ισχύ λογιστικών καταχωρήσεων τελειοποίησης προς επανεξαγωγή οι οποίες αναφέρονται στο πρώτο εδάφιο."

3. Στο άρθρο 14, η παράγραφος 1 αντικαθίσταται από το ακόλουθο κείμενο:

"1. Με την επιφύλαξη του άρθρου 25, η έγκριση εκδίδεται από την τελωνειακή αρχή στην οποία υπεβλήθη η αίτηση, σύμφωνα με το άρθρο 3 παράγραφος 1, και συντάσσεται γραπτώς σύμφωνα με το υπόδειγμα που περιλαμβάνεται στο παράρτημα ΙΙ. Περιέχει τουλάχιστον τις πληροφορίες που προβλέπονται στο εν λόγω παράρτημα. Φέρει ημερομηνία και υπογραφή.

1α. Σε περίπτωση εφαρμογής του άρθρου 3 παράγραφος 1 α, η άδεια δεν μπορεί να εκδοθεί χωρίς τη σύμφωνη γνώμη των τελωνειακών αρχών τις οποίες ορίζουν τα κράτη μέλη στα οποία βρίσκονται οι τόποι που αναφέρονται στην αίτηση. Εφαρμόζεται η παρακάτω διαδικασία:

α) η τελωνειακή αρχή στην οποία υποβάλλεται η αίτηση, αφού βεβαιωθεί ότι μπορεί να θεωρηθεί ότι πληρούνται οι οικονομικοί όροι, όσον αφορά την προβλεπόμενη εργασία, κοινοποιεί στις τελωνειακές αρχές των άλλων κρατών μελών την αίτηση και το σχέδιο άδειας, που πρέπει να περιλαμβάνει το συντελεστή απόδοσης, τους επιλεγέντες τρόπους εξακρίβωσης της ταυτότητας, τα τελωνεία που αναφέρονται στο σημείο 12 του υποδείγματος άδειας στο παράρτημα ΙΙ, ενδεχομένως, τη χρησιμοποίηση απλουστευμένων διαδικασιών υπαγωγής στο καθεστώς, μεταφοράς και λήξης του καθεστώτος, καθώς και τους κανόνες που πρέπει να εφαρμοστούν, ιδίως για την εξασφάλιση της ενημέρωσης του τελωνειακού ελέγχου-

β) οι τελωνειακές αρχές που έλαβαν την κοινοποίηση ανακοινώνουν, ενδεχομένως, αν υπάρχουν αντιρρήσεις μόλις αυτό είναι δυνατό και, το αργότερο, εντός προθεσμίας δύο μηνών από την ημερομηνία κοινοποίησης της αίτησης και του σχεδίου άδειας-

γ) η τελωνειακή αρχή που αναφέρεται στο στοιχείο α), αφού λάβει όλα τα μέτρα ώστε να εξασφαλιστεί η εξόφληση της τελωνειακής οφειλής που θα μπορούσε να γεννηθεί για τα εμπορεύματα εισαγωγής, μπορεί να εκδόσει την άδεια, αν εντός της προθεσμίας που αναφέρεται στο στοιχείο β) η τελωνειακή αρχή δεν έχει λάβει ειδοποίηση ότι υπάρχουν αντιρρήσεις για το εν λόγω σχέδιο άδειας.

δ) το κράτος μέλος που εκδίδει την άδεια αποστέλλει αντίγραφο αυτής σε όλα τα προαναφερθέντα κράτη μέλη."

Οι άδειες που εκδίδονται κατ' αυτόν τον τρόπο ισχύουν μόνο στα προαναφερθέντα κράτη μέλη.

Τα κράτη μέλη ανακοινώνουν στην Επιτροπή, που πληροφορεί σχετικά τα λοιπά κράτη μέλη, τα ονόματα και τις διευθύνσεις των τελωνειακών αρχών που ορίζονται για την παραλαβή της αίτησης και του σχεδίου της άδειας που αναφέρονται στο στοιχείο α).

4. Στο άρθρο 62, η παράγραφος 3 πρώτο εδάφιο αντικαθίσταται από το ακόλουθο κείμενο:

"3. Η αίτηση για την υπαγωγή στη διάταξη που προβλέπεται στην παράγραφο 2 πέμπτη περίπτωση απευθύνεται στην τελωνειακή αρχή που ορίζεται από το κράτος μέλος, που εκδίδει την άδεια τελειοποίησης προς επανεξαγωγή. Αυτή γίνεται δεκτή μόνον εφόσον συνοδεύεται από τα δικαιολογητικά έγγραφα που απαιτούνται για την ολοκληρωμένη εξέταση της συγκεκριμένης περίπτωσης. Όταν η τελωνειακή αρχή, στην οποία υποβάλλεται η αίτηση για ποσό που αποτελεί τη βάση του υπολογισμού των εξισωτικών τόκων και είναι κατώτερο ή ίσο με 3 000 Ecu ανά λογαριασμό εκκαθάρισης, διαπιστώνει ότι οι λόγοι επί των οποίων στηρίζεται η αίτηση αυτή ανταποκρίνονται στην κατάσταση που αναφέρεται στην παράγραφο 2 τέταρτη περίπτωση, δεν εφαρμόζει τη διάταξη της παραγράφου 1. Στην περίπτωση αυτή, η τελωνειακή αρχή φυλάσσει τα δικαιολογητικά έγγραφα για διάστημα τριών ετών."

5. Στο άρθρο 72, η παράγραφος 3 στοιχείο α) αντικαθίσταται από το ακόλουθο κείμενο:

"α) τις πληροφορίες που αναφέρονται στο παράρτημα VIII για κάθε άδεια εφόσον η αξία των εμπορευμάτων εισαγωγής υπερβαίνει, ανά επιχείρηση και ανά ημερολογιακό έτος, τα όρια που καθορίζονται στο άρθρο 6- τέτοια ανακοίνωση δεν απαιτείται εφόσον η έγκριση τελειοποίησης προς επανεξαγωγή χορηγείται με βάση έναν ή περισσότερους από τους οικονομικούς όρους που χαρακτηρίζονται με τους κωδικούς ΣΟ 6106, 6107, 6201, 6202, 6301, 6302, 6303, 7004 και 7005.

Ωστόσο, για τα προϊόντα που αναφέρονται στο άρθρο 28 παράγραφος 1 δεύτερο εδάφιο, οι πληροφορίες που πρέπει να κοινοποιούνται αφορούν κάθε έγκριση που παρέχεται ανεξάρτητα από την αξία των εν λόγω προϊόντων και ανεξάρτητα από τον κωδικό που χρησιμοποιήθηκε για το χαρακτηρισμό των οικονομικών όρων."

6. Το παράρτημα IV τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1993.

Ωστόσο, οι διατάξεις του άρθρου 1 στοιχείο 6 εφαρμόζονται, επίσης, στις αιτήσεις που υποβλήθηκαν από 1ης Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1992. Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 188 της 20. 7. 1985, σ. 1. (2) ΕΕ αριθ. L 210 της 31. 7. 1991, σ. 1. (3) ΕΕ αριθ. L 124 της 9. 5. 1992, σ. 24.

ΠΑΡΑΡΤΗΜΑ

Προστίθεται το ακόλουθο κείμενο στο παράρτημα IV:

"3. ζάχαρη

Η προσφυγή στον συμψηφισμό κατά το ισοδύναμο γίνεται δεκτή, μεταξύ κατεργασμένης ζάχαρης σακχαροκαλάμου που υπάγεται στον κωδικό ΣΟ 1701 11 90 και της ακατέργαστης ζάχαρης τεύτλων του κωδικού ΣΟ 1290."